Pärnu maantee

Pärnu maantee on kohalik tee (tänav) Tallinnas. 

Pärnu maantee algab Tallinna kesklinnast Viru väljakult, suundub mööda Vabaduse väljakust, ristudes Estonia puiestee ja Kaarli puiesteega. Seejärel möödub see kinost Kosmos ning kulgeb üle Liivalaia ja Suur-Ameerika tänava ristmiku. Seejärel möödub Tallinna Ühisgümnaasiumist ja ületab viadukti, mille alla jääb raudtee. Pärast seda jäävad tee äärde Magdaleena haigla ja Eesti Loto peahoone. Edasi möödub maantee endisest Kalevi kompvekivabrikust ja praegusest Eesti Politsei peamajast. Siis ületab ta Tammsaare tee ning jõuab Järveni, kus möödub Järve Selverist ja suundub raudtee kõrval Nõmmele. Pärast raudtee ületamist jõuab Pärnu maantee Nõmme keskuseni ja Turu platsi tänava ristmikuni. Sealt pöörab tee vasakule ning kulgeb taas piki raudteed, kuni ületab Pääskülas raudtee ja ristub Vabaduse puiesteega. Pärnu maantee lõpeb Tallinna linna piiril.

Pärnu maantee läbib kolme linnaosa: Kesklinn, Kristiine ja Nõmme, ning neljateist asumit: Vanalinn, Südalinn, Tatari, Tõnismäe, Uus Maailm, Veerenni, Kitseküla, Järve, Liiva, Rahumäe, Nõmme, Hiiu, Kivimäe ja Pääsküla.

Tänav kattub samanimelise aadressiobjektiga (liikluspind), mis erinevalt tänavast ulatub linnast välja Saku–Laagri teeni Laagri alevikus. Ühtlasi kattub tänav kahel lõigul (ristumiseni Männiku teega ja enne linnapiiri) Tallinna–Pärnu–Ikla maanteega.

Ristuvad tänavad

Pärnu maantee puutub algusest lõpu poole minnes kokku järgmiste tänavatega: Viru väljak, Valli tänav (paremalt), Väike-Karja tänav (paremalt), G. Otsa tänav (vasakult), Vana-Posti tänav (paremalt), Suur-Karja tänav (paremalt), Vabaduse väljak (paremalt), Estonia puiestee (vasakult), Kaarli puiestee (paremalt), Tatari tänav (vasakult), Sakala tänav (vasakult), Peeter Süda tänav (vasakult), Roosikrantsi tänav (paremalt), Hariduse tänav (paremalt), Tõnismägi (paremalt), Liivalaia tänav (vasakult), Suur-Ameerika tänav (paremalt), Väike-Ameerika tänav (paremalt), Tatari tänav (vasakult), Kesk-Luha tänav (paremalt), Luha tänav (paremalt), Vineeri tänav (vasakult), Videviku tänav (paremalt), Koidu tänav (ristmikku pole, tänav läheb paremalt viadukti alla), Vana-Lõuna tänav (ristmikku pole, tänav läheb vasakult viadukti alla), Tehnika tänav (ristmikku pole, tänav läheb viadukti alt risti läbi), raudtee, Kauba tänav (ristmikku pole, tänav läheb viadukti alt risti läbi), Hagudi tänav (vasakult), Paide tänav (vasakult), Magdaleena tänav (paremalt), Rapla tänav (vasakult), Tondi tänav (paremalt), Juurdeveo tänav (vasakult), Kiisa tänav (vasakult), Alevi tänav (paremalt), Saku tänav (vasakult), Kohila tänav (vasakult), Hallivanamehe tänav (paremalt), Järvevana tee (ristmikku pole, tänav läheb vasakult viadukti alla), A. H. Tammsaare tee (ristmikku pole, tänav läheb paremalt viadukti alla), Järve tänav (paremalt), Viljandi maantee (vasakult), Rulli tänav (vasakult), Männiku tee (vasakult), Risti tänav (risti), Kõrge tänav (paremalt), Sihi tänav (vasakult), Kirde tänav (vasakult), Näituse tänav (vasakult), Kaevu tänav (vasakult), Liiva tänav (vasakult), Kivi tänav (vasakult), Väike tänav (vasakult), Kiige tänav (vasakult), Valdeku tänav (vasakult), Raudtee tänav (risti), raudtee, N. v. Glehni tänav (paremalt), Idakaare tänav (paremalt), Vana-Pärnu maantee (paremalt), Jaama tänav (vasakult), Ehitajate tee (paremalt), Vana-Mustamäe tänav (paremalt), Kõver tänav (vasakult), Kuuse tänav (vasakult), Männi tänav (vasakult), Puuvilja tänav (vasakult), Kuru tänav (paremalt), Võsu tänav (vasakult), Põhjakaare tänav (paremalt), Puu tänav (risti), Hiiu tänav (paremalt), Vääna tänav (paremalt), Salve tänav (paremalt), Valve tänav (vasakult), Lauliku tänav (paremalt), Kivimäe tänav (risti), Liiviku tänav (paremalt), Jannseni tänav (vasakult), Laane tänav (paremalt), Vesikaare tänav (vasakult), Varbola tänav (paremalt), Õitse tänav (paremalt), Lauliku tänav (risti), Rao tänav (paremalt), Suvila tänav (risti), Kastani tänav (paremalt), Lõo tänav (paremalt), Kadaka puiestee (paremalt), Rohula tänav (paremalt), Hirve põik (paremalt), raudtee, Vabaduse puiestee (vasakult).

Ehitised ja asutused Pärnu maanteel 
Kesklinna linnaosa
Tammsaare park, haljasala mis piirneb Pärnu maantee, Viru väljaku, Viru hotelli ja Viru keskuse, Estonia puiestee, Teatri väljaku, Estonia teatri ja Georg Otsa tänavaga
Virumägi (Musumägi), haljasala Pärnu maantee, Valli tänava ja Viru tänava vahel
Eesti Draamateater, Pärnu mnt 5. Arhitektid Nikolai Vassiljev ja Aleksei Bubõr (1910), algne Tallinna Saksa Teatri hoone. Kultuurimälestis nr 3118
Pärnu mnt 6 // Müürivahe 28 (algselt Valli 10), Urla maja, hoones asub kauplus Laste Maailm. Arhitekt Eugen Habermann (1933). Kultuurimälestis nr 3055 Hoones, Valli tn. nr. l0 tegutses 23. oktoobrist 1933. aastast Majaomanike Krediitpank.
Ringkonnakohtu maja Pärnu mnt 7, kus asuvad: Tallinna halduskohus, Tallinna ringkonnakohus. Projekteerija Erwin Bernhard (1893)
Heili maja (ka arstide maja), Pärnu maantee 8 // Väike-Karja 9, kus asus 1. jaanuarist 1938 Majaomanike Krediitpank, hoone valmis 1937, arhitekt Eugen Sacharias.
Saarineni maja, Suur-Karja 23 // Pärnu mnt 10 // Väike-Karja 10 // 12, kus asuvad Rahva Raamatu raamatupood. 20. sajandi alguses asusid majas ka Tallinna Vastastikuse Krediidiühisuse/Tallinna Krediitpanga ruumid. Arhitekt Eliel Gottlieb Saarinen (1912), kultuurimälestis nr 3056
Pärnu mnt 11 Tallinna Reaalkooli Tallinna Kesklinna Põhikool, endine Põhja Politseiprefektuuri Kesklinna Politseiosakond
Pärnu mnt 12 // Suur-Karja 20. Arhitektid Rudolf von Engelhardt, Nikolai Thamm noorem (1900). Tallinna Saksa klubi ja vana Tallinna peapostkontori hoone
Pärnu mnt 13, Tallinna Inglise Kolledži spordihoone
 Tallinna Inglise Kolledži hoone, Estonia puiestee 10. Arhitektid Erich Jacoby ja insener Aleksander Rosenberg (1916). Algne Tallinna Tütarlaste Kommertsgümnaasiumi hoone on kultuurimälestis nr 1068
Pärnu mnt 14 // Vabaduse väljak 3, Hotell Palace. Arhitekt oli Elmar Lohk (1937)
Kawe Plaza, Pärnu mnt 15 // Tatari 2. Arhitekt Henno Sillaste (1998)
Pärnu mnt 16 (algselt Väike-Roosikrantsi 4), Karl Lentsi maja. Arhitekt Boris Tšernov (1935)
Elu- ja ärihoone Pärnu mnt 18
Elamu Pärnu mnt 20 kullassepa ja väärismetallimeistri Roman Tavasti hoone, projekteerinud Karl Burman vanem (1938). Kultuurimälestis nr 8530
Pärnu mnt 21 AS Mobile aktsionäri ja direktori August Külma maja, AS Mobile esindusäri kuni 1940. aastani. Arhitekt Eugen Sacharias (1938)
Pärnu mnt 22 Kawe kelder, endine šokolaadivabriku Kawe laohoone, kultuurimälestis nr 27055. Hoone ehitati põhjalikult ringi 1990. aastatel
Elamu Pärnu mnt 23. Arhitekt Eugen Sacharias (1934), kultuurimälestis nr 8531
Elu- ja ärihoone Pärnu mnt 26 (algselt Väike-Roosikrantsi 10), arst Harry Adamsi maja. Arhitekt Eugen Sacharias (1935), kultuurimälestis nr 8532
Elu- ja ärihoone Pärnu mnt 27 (algselt Sakala 50). Pärnu mnt 27 maja lasi ehitati 1937. aastal vabriku Rauaniit direktor Gedeli Itskowitsch, arhitekt Boris Tšernovi projekt (1937) 1940. aasta lõpul asus majas NSV Liidu SARKi Piirivalve NKVD Balti ringkonna piirivalvevägede valitsus. Sõjajärgsetel aastatel, hiljemalt 1953. aastani tegutses majas Tallinna Miilitsavalitsus ja Tallinna Miilitsa Peavalitsus. 1995. aastal tagastati osa majast õigusjärgsetele omanikele.
Elu- ja ärihoone Pärnu mnt 28. Arhitekt Aleksander Wladovsky (1937). Kultuurimälestis nr 8533
Elamu Pärnu mnt 30 (algselt Väike-Roosikrantsi 14, arstide Erich Wulffi ja Hugo Hoffmanni maja). Arhitekt Erich Jacoby (valmis 1936). Kultuurimälestis nr 8534
Europark Estonia OÜ tasuline parkla, Pärnu maantee 31, kus varem asus Balti Sepiku kohvik 
Elu- ja ärihoone Pärnu mnt 32, kultuurimälestis nr 8535, valmis 1937, arhitekt Eugen Habermann.
Pärnu mnt 36 // Roosikrantsi 23. Arhitekt Robert Natus (1936), kultuurimälestis nr 8202
Argentiina Restoran, Pärnu mnt 37
Elamu Pärnu mnt 38.
Elamu Pärnu mnt 40.
Pärnu maantee 41 (algselt Väike-Pärnu maantee 31) asus kuni 1944. aastani kino Kungla, mis hävis 1944. aasta märtsipommitamise tagajärjel
Pärnu maantee 41, endine Tallinna töölisvõimla
Pärnu maantee 41a, ENSV Ametiühingute Spordiselts Kalev Kesknõukogu hoone ja Ametiühingute Keskliidu hoone
Elamu Pärnu mnt 43. Algselt hoone Vaestepatuste tänav 1a ehitas saapakaupmees ja -tööstur Kirill Molodzov 1933. aasta paiku. Hoone arhitekt /Boris Tšernov. Põles 1944. aasta märtsipommitamises seest tühjaks ja taastati pärast sõda
Elamu Pärnu mnt 43a hävines 1944. aasta märtsipommitamises. Algselt Väike-Pärnu mnt 33 // Vaestepatuste tänav 2, hilisem aadress Pärnu maantee 43 
Tõnismägi 11a asub Paul Kerese monument, kultuurimälestis nr 2250
Pärnu mnt 44 // Tõnismägi 11a, kuuekorruseline äri- ja elamuhoone, mis külgneb Pärnu maantee, Tõnismäe ja Hariduse tänavaga. 
Pärnu mnt 45, kino Kosmos (1962)
Pärnu mnt 50, Tallinna Tõnismäe Reaalkool
Pärnu mnt 57 // Liivalaia 2, Tallinna Polütehnikum 
Pärnu mnt 59 asus Tallinna Ülikooli ühiselamu (lammutati 2018. aastal, sinna ehitatakse Tallinna Muusika- ja Balletikooli hoone, milles õppe-, harjutus- ja esinemistingimused, lisaks klassi- ja harjutusruumidele mitu saali, õpilaskodu, stuudio, ujula ja sisehoov)
Pärnu mnt 62, Tallinna Tehnikakõrgkool 
Pärnu mnt 66, asub 1962. aastal ehitatud  5-korruseline kortermaja, äripindadega esimesel korrusel
Pärnu mnt 67, Tallinna Perekonnaseisuamet. Maja interjöörid tervikuna kultuurimälestis nr 2203. Arhitektid N. Vassiljev ja A. Bubõr (1910), ehitatud ja kuulus mööblivabrikant Martin Christian Lutherile, kultuurimälestis nr 3119
Pärnu mnt 67A, Ajakirjandusmaja, 
Pärnu mnt 69B, Baltic Panel Group OÜ (endine Tallinna Vineeri- ja Mööblikombinaat) 
Pärnu mnt 71, Tallinna Ühisgümnaasium,
Pärnu mnt 76, asub 1963. aastal ehitatud tüüpprojekti 1-317А-15М järgi ehitatud 5-korruseline kortermaja, äripindadega esimesel korrusel
Pärnu mnt 94, asus 4-korruseline kortermaja, mis lammutati 1982. aastal seoses Pärnu maantee viadukti uuendamisega. 
Pärnu mnt 96, asus 1937. aastal ehitatud Liisa Borni maja, milles asus Koidu saun, arhitekt Eugen Sacharias. Hoone lammutati 1982. aastal seoses Pärnu maantee viadukti uuendamisega.
Pärnu maantee viadukt
Pärnu mnt 102, Diakonisside Asutise hoonekompleks. Algselt Suur Pärnu maantee 50
Pärnu mnt 104a, 1977. aastal ehitatud Tallinna Vabariikliku IV Haigla hoone. Praegu Ida-Tallinna Keskhaigla Magdaleena üksus,  A korpus.
Pärnu mnt 104b, 1977. aastal ehitatud Tallinna Vabariikliku IV Haigla hoone. Praegu Ida-Tallinna Keskhaigla Magdaleena üksus,  B korpus, Taastusravikliinik, Kirurgiakliinik, Sisekliinik.
Pärnu mnt 104c, 1977. aastal ehitatud Tallinna Vabariikliku IV Haigla hoone. Praegu Ida-Tallinna Keskhaigla Magdaleena üksus,  C korpus, Radioloogiakeskus.
Pärnu mnt 104d, 1977. aastal ehitatud Tallinna Vabariikliku IV Haigla hoone. Praegu Ida-Tallinna Keskhaigla Magdaleena üksus,  D korpus, Polikliinik.
Pärnu mnt 105, AS Äripäev hoone
Pärnu mnt 113, Pärnu maantee viadukti juurde kavandatakse 13-korruselise kõrghoone ehitamist, maja valmib 2022. aasta varakevadel.
Pärnu mnt 123, 1956. aastal ehitatud neljakorruseline kivist elamu ja kinnistul ka endine Tallinna Diakonisside Seltsi Diakonisside lasteaia hoone. Šveitsi stiilis puitpitsvilla on projekteerinud Tallinnas tuntud arhitekt Nikolai Thamm vanem 1882. aastal. Eesti NSV aja lõpus tegutses hoones hotell Tšaika, 1994. aastal nimetati asutus ümber “Sõdurikoduks”.
Pärnu maantee 123a, 125, 125a, 1960. aastal tüüpprojekt 1-432 alusel ehitatud 4-kordsed korterelamud
Pärnu mnt 132 (algne aadress oli Suur-Pärnu maantee 78), trükikoja Aldus maja. 1932. aastal Eugen Habermanni projekteeritud hoones asus algselt Juhan Susi nahaparkimise tööstus, Nahaparkimisevabrik Linda ja hiljem Riidevabrik Keila tsehh
Pärnu mnt 137 // Saku tn 2 // Kohila tn 1, endine ETKVL Tootmiskoondise Kooperaator peahoone. Kogu kvartal kuulus ETKVL-ile.
Pärnu mnt 138 asus AS Eesti Tuletikumonopoli vabriku hoone
Pärnu mnt 139, Politsei- ja Piirivalveameti ja Põhja Prefektuuri hoone. Algselt kondiitritoodete vabriku Kalev 1958. aastal valminud hoone, arhitekt - Leningradi Pišepromprojekti arhitekt P. Sergejev.
Pärnu mnt 139E asus 1962. aastal valminud Tallinna Piimatoodete Kombinaadi hoone
Pärnu mnt 139F, Isku Mööbli AS, 
Pärnu mnt 141, Delta Plaza, 
Pärnu mnt 141A, Neste Järve A24 tankla, 
Pärnu mnt 142, Tondi Ärikeskus. Kinnistul tegutses kuni 1958. aastani Tallinna Tuletikuvabrik, siis Eesti NSV Rahvamajanduse Nõukogu Masinaehituse Valitsuse käskkirjaga asutati samades ruumides Pärnu mnt 142 Tallinna Pooljuhttakistite Tehas
Pärnu mnt 143, Järve mets
Casino Grand Prix
Pärnu mnt 146, AS Lukukoda 
Pärnu mnt 154, ARS Kunstilinnak. Algne ENSV Kunstifondi Tallinna Kombinaat Ars.
Pärnu mnt 158, AS Andmevara 
Pärnu mnt 160 asub 1952. aastal valminud algne Dünamo suusavabriku hoone
Pärnu mnt 162, Tallinna Ehituskool 
Pärnu mnt 186, Väike-Järve ärimaja ja Väike-Järve keskus
Nõmme linnaosa
Pärnu maantee 223, Jehoova tunnistajate Nõmme kuningriigisaal 
Pärnu mnt 232, Amserv Auto AS
Pärnu mnt 238, Järve Selver,  
Pärnu mnt 240, Feenoks AS (alkohoolsete jookide kauplus). Silikaadi saunahoone, Pärnu mnt 240, arhitekt oli nõmmelane Friedrich Wendach. Silikaadi saun avati 1938. aasta märtsis. Saun projekteeriti 50 inimesele, saunas oli ka neli numbrisauna (vannituba). Oli veel rooma saun ja aurukapp, saunas oli avar leiliruum lavaga, lisaks veel einelauaruum. Nüüdseks on Silikaadi saun oma töö ammugi lõpetanud.
Pärnu maantee 281, Nõmme keskus
Pärnu maantee 288b, Rahumäe raudteepeatuse jaamahoone
Pärnu mnt 296, Renott Kivi OÜ, "Kivihoov"
Pärnu mnt 325, Hiiu Pubi
Pärnu maantee 326, Nõmme linnaapteek
Pärnu mnt 326, Sangaste telliskivivabriku omanike vendade Jakob ja Karl Kahro Kahro maja (1931–1933), kunagise kino Victoria Palace / Võit hoone. Arhitekt Friedrich Herbert Wendach / Edgar Velbri 
Pärnu maantee 326, Pappa Pizza
Pärnu mnt 328, Kahro maja äri- ja eluhoone Pärnu mnt 328. Arhitekt Friedrich Herbert Wendach / Edgar Velbri (1936)
Pärnu mnt 453, Nõukogude armee sõjaväelastele ehitatud paneeltornelamu
Pärnu mnt 453E, Neste Laagri A24
Pärnu maantee 453E, Laagri Säästumarket
Pärnu mnt 480a, Pääsküla raamatukogu
Pärnu mnt 492, Peetri aedlinna kõrgemate ametnike elamu
Pärnu mnt 499, CD100 Muusikapood
Pärnu mnt 558a, Laagri Maksimarket

Galerii

Ajalugu

Pärnu maantee äärsel alal, Kosmose kino taga, avastati 2022. aasta väljakaevamistel, neli viikingiaegset tuleaset. See oli esimene viikingiaegne leid Tallinnas.

Tallinna vanalinnast Pärnusse ja Läänemaale suunduv tee oli üks vanemaid Tallinnas. Tallinnas linnainsenerina tegutsenud H. J. Woltemate poolt 1680. aastal valminud esimeselt Tallinna linnasarase plaanilt võib välja lugeda paljude lõunasse suunduvate teeharude olemasolu. Samuel Waxelbergi Tallinna sarase kaart näitab samuti, et 17. sajandi viimastel kümnenditel kulges Tallinnast lõunasse suunduv tee mitmes harus peaaegu samal joonel tänase Pärnu maanteega. Sama situatsiooni esitab ka Tallinna linnaarhiivis säilitatav Tallinna gümnaasiumi matemaatika ja juuraprofessori Heinrich Julius Woltemate (1651–1696) teine kaart 1689. aastast. Ajalooline Pärnu maantee kulges mööda praegust Tondi tänavat, suundus Rahumäe teelahkme juurest üle Tondi liivikute ning tõusis Rahumäe kalmistu taga mäkke. Edasi kulges piir mööda praegust Vana-Pärnu maanteed kuni Nõmme turuplatsini. Praegune Tondi tee oli kaua aega üheks Pärnu maantee raskemini läbitavaks lõiguks, kuni 19. sajandi teisel poolel alustati ulatuslike metsastamis- ja kuivendustöödega, paranesid ka liiklusolud. 19. sajandi lõpul õgvendati Tondi teed sellisena, et Tondi mõisa peahoone jäi ühele poole teed ja majandushooned teisele poole. Tondi mõisast Rahumäe poole jääv tee kandis tollal Vana Pärnu postimaantee nime.

Veel 20. sajandi alguses kandis tänapäevase Pärnu maantee Vene turu ja Peetri platsi vaheline lõik nime Jaani tänav, praeguse Pärnu maantee lõigul Vabaduse väljakust kuni praeguse Sakala tänava ristini kulges ülikitsas Väike-Roosikrantsi tänav (Kleine Rosenkranz-Straße), mis oli tähistanud praegust Pärnu mnt 14–32 lõiku ning Peeter Süda tänava ja Tõnismäe tänava ning Vaestepatuste tänava vaheline lõik nime Väike-Pärnu maantee. 22. jaanuaril 1936 liideti Väike-Tartu maantee ja Väike-Pärnu maantee ning nimetati ümber Sakala maanteeks (hilisem Sakala tänav).

Pärnu maantee 8, Adolf Steinmanni kinnistul asus aastatel 1922–1936, arhitektide Herbert Johansoni ja Eugen Habermanni projekteeritud kiviseinte, plekk-katuse ja suurte vitriinakendega kauplusehoone. Majas tegutsesid B. Michelson ja Ko. koloniaalkauplus ning 1932. aastast E. Wildtagi kauplus. Aastatel 1936–1937 ehitati kauplusehoone asemele arhitekt Eugen Sachariase projekti järgi seitsmekorruseline äri- ja büroopindadega kortermaja, Pärnu maantee 8. 

1936. aastast, hakkasid kesklinna suunduv Suur-Pärnu maantee ja osa Väike-Pärnu maanteest kandma Pärnu maantee nime. Seni oli Tõnismäelt lõuna suunas suunduv tee kandnud nimetust Suur-Pärnu maantee.

1930. aastate teisel poolel töötas Tallinna Linnavalitsus välja uued linnaarenduse põhimõtted, kuna tänavad omasid ilmelt ebaühtlast, isegi korratut kuju, kuna üksteise kõrvale on ehitatud väga erineva kõrgusega hooneid. Et seda tulevikus vältida ja anda ehitustegevusele vastav suund, töötas Tallinna linnavalitsus välja peatänavate ruumilise mõju kujundamise projektid, määrates kindlaks ehitatavate hoonete kõrgused. Selle kava kohaselt tuli ehitada Vabaduse väljaku ja Vene turu ümbrusse kuue- ja seitsmekorruselised majad; Narva maanteele, Suur-Tartu maanteele, Paldiski maantee algusse, Mere puiesteele, Estonia puiesteele ja Vabaduse puiesteele, Väike-Roosikrantsi tänavale, Väike-Pärnu maantee osale, Kaarli puiestee otsale vastu Vabaduse väljaku ja Kopli tänava osale vastu Balti jaama ning Aia tänava osale Viru tänavast kuni Inseneri tänavani viiekorruselised majad; Kopli tänava osale, Põhja puiesteele, Mere puiestee osale, Narva maantee ja Suur-Tartu maantee osale, Väike-Tartu maantee, Väike-Pärnu maantee osale, Suur-Pärnu maanteele, Tõnismäele, Toompuiesteele, Vaksali puiesteele, Paldiski maantee osale, Suur-Roosikrantsi tänavale, Kaarli puiesteele, Väike-Pärnu maantee, Väike-Tartu maantee ja Liivalaia tänava vahelisele maa-alale ning Politsei aeda neljakorruselised majad.

1930. aastate teisel poolel ehitati ka Pärnu maantee uuele osale tänapäevased hooned (Pärnu mnt 36 (1936), Pärnu mnt 32 (1937), Pärnu mnt 30 (1936), Pärnu mnt 28 (1937), Pärnu mnt 26 (1935), Pärnu mnt 23 (1934), Pärnu mnt 21 (1938), Pärnu mnt 20 (1938), Pärnu mnt 16 (1935), Pärnu mnt 14, Hotell Palace 1937), Pärnu mnt 16 (1935) jt.

Saksa okupatsiooni (1941–1944) ajal kandis tänav saksapärast nime Pernausche Straße.

Pärnu maantee 45 alal, kuhu 1964. aastal ehitati kino Kosmos, asus 1949–1957 trammide ümberpööramise kolmnurk, mida kasutati kuni 1957. aastani.

Pärnu maanteed laiendati aastatel 1964–1965 Komsomoli ja V. Kingissepa tänava ristmikult kuni  Tallinna Vineeri- ja Mööblivabrikuni ja vanad puumajad lammutati 1963. aastal.

Viited

Kirjandus 
Austria firma tahab Tallinna südalinna rajada üle poole miljardi maksva ärihoone Postimees 22.01.2009
Lincona põrandakeskuses tuli lagedale nõukogudeaegne fresko – Postimees, 5. november 2008.
Pärnu maantee äärde tuleb kaheksast majast koosnev büroolinnak – Postimees, 23. september 2008.
Veerenni asumi süda oli Lutheri vabrik – Postimees, august, 2008.
Tallinna Osten Tori pooliku ärikeskuse ehitus jätkub, SL Õhtuleht, 4. november 1997.

Välislingid 

 Rivo Bernotas, Keiti Randoja, Andres Tvauri, Aasta leid arheoloogias: keskaegne veejuhe ja adrajäljed Tallinna kesklinnas, err.ee, 10. jaanuar 2017
 26.juuli 2018 11:06, Indrek Tark, Tallinnas Pärnu maantee ääres avastati arheoloogiliste väljakaevamiste käigus rootsiaegne garnisonikalmistu, delfi.ee

Nõmme linnaosa tänavad
Kesklinna linnaosa tänavad
Kristiine linnaosa tänavad